Jeanne d'Arc
Joanna de Arco (in francese moderne: Jeanne d'Arc, francese medieval: Jehanne Darc, pron. [ʒan daʁk]; in latino classic: Ioanna Arcensis, vulgar: Ioanna de Arc; Domrémy, 6 de januario 1412 – Rouen, 30 de maio 1431) es un heroina national de Francia que dirigeva le armeas pro appoiar Carolo VII de Francia durante le Guerra de Cento Annos. Illa ha site ardite vive pro heresia per le catholic, e postumemente requalificate atque rendite sancte. Le surpernomine le plus famose que illa habeva in vita, e ancora al die de hodie, es «Le puella de Orlean», recipite in 1429 quando illa obteneva le prime de un serie de grande victorias de Francia contra Anglaterra.

Historia
Nascite in un village in Francia oriental, Joanna veniva de un familia de paisanos. Quando illa habeva 16 annos, illa assereva de haber visiones divin. Istos la inspirava a vader a Carolo VII in 1429. Ille militava un guerra sin sperantia contra le anglese Dynastia Lancaster. Joanna le suadeva que illa deberea ducer un armea. Illa duceva le armea francese a plure victorias critic in le Guerra de Cento Annos. Illa esseva expedite pro relevar le Assedio de Orléans. In maio, illa surprendeva ambe partes quando illa lo compliva post sol novem dies. Un serie de victorias francese sequeva, que permitteva Charles VII esser coronate le rege de Francia al loco traditional de coronationes. Isto esseva un stimul pro le moral. Le victorias de Joanna marca le momento critic del guerra.

In maio 1430, illa esseva prendite per burgundianos durante un scaramucia presso Compiègne. Illa essev vendite al anglese, judicate per un corte ecclesiatic, e ardite al stauro in maio 1431.  Su morte esseva investigate in 1455 per le Papa Callistus III; ille judicava que illa esseva innocente, e nominava Joanna de Arco un martyre.  In 1909, illa esseva beatificate, e in 1920, illa esseva canonisate.

Hodie, Joanna de Arco adhuc es un personage importante in civilisation occidental, como un figura heroic e feminista e le plus studite femina in historia medieval Europee.  Autores como Shakespeare, Voltaire, e Tchaikovski ha scribite re su vita.  Illa etiam ha apparite in cultura popular, in videojocos, television, cinema, musica.

Sanctos